Държавен вестник, бр. 76, 2016 г., стр. 96

СТР.  96	
Д Ъ Р Ж А В Е Н  В Е С Т Н И К 	
БРОЙ  76
(3) Правомощията на председателя в не­
гово отсъствие могат да се осъществяват от 
заместник-председател, за което се издава 
заповед за всеки конкретен случай.
Чл. 8. Заместник-председателят подпомага 
дейността на председателя, изпълнява възло­
жените от него задачи и го замества в негово 
отсъствие с нарочна писмена заповед.
Чл. 9. Заместник-председателят и служи­
телите от администрацията могат да правят 
изявления по въпроси, свързани с дейността 
на ведомството, пред средствата за масово 
осведомяване само ако са изрично упълно­
мощени за това от председателя, а по кон­
кретни производства пред ведомството – след 
приключването им. 
Чл. 10. Председателят, заместник-предсе­
дателят и служителите от администрацията 
са длъжни да изпълняват добросъвестно 
своите задължения, както и да спазват про­
изводствена, търговска или друга защитена 
от закон тайна, станала им известна при 
изпълнение на техните функции.
Раздел III
Състав, структура, права и задължения на 
администрацията
Чл. 11. (1) Дейността на ведомството се 
осъществява с помощта на администрация, 
която се ръководи непосредствено от пред­
седателя и включва:
1. главен секретар;
2. обща администрация;
3. специализирана администрация.
(2) Администрацията е организирана в 
дирекции.
(3) Общата численост на персонала на ве­
домството е 114 щатни бройки, в това число 
председател, заместник-председател/и. Адми­
нистрацията е разпределена по структурни 
звена съгласно приложението.
Чл. 12. Отдели и сектори се създават, 
преобразуват и закриват със заповед на пред­
седателя.
Чл. 13. Администрацията подпомага пред­
седателя при осъществяване на правомощията 
му и извършва дейност по административно 
обслужване на гражданите и юридическите 
лица.
Чл. 14. (1) За изпълнение на определени 
задачи могат да бъдат привличани нещатни 
сътрудници в качеството им на експерти.
(2) Правата и задълженията на лицата по 
ал. 1 се определят в сключения с тях договор.
Чл. 15. (1) Главният секретар ръководи 
административно ведомството и е пряко 
подчинен на председателя.
(2) Главният секретар:
1. ръководи, координира и контролира 
дейността на административните звена; 
2. отговаря за планирането и отчетността 
при изпълнението на ежегодните цели на 
администрацията;
3. организира разпределянето на задачите 
за изпълнение между административните 
звена на ведомството; 
4. създава условия за нормална и ефективна 
работа на звената във ведомството; 
5. осъществява общ контрол за изпълне­
нието на възложените задачи; 
6. контролира и отговаря за работата с 
документите и за съхраняването им; 
7. осъществява контрол върху входящата 
и изходящата кореспонденция;
8. координира оперативното взаимодействие 
на администрацията на Патентното ведомство 
с администрацията на Министерския съвет 
и другите органи на изпълнителната власт; 
9. утвърждава длъжностните характерис­
тики на служителите, ръководи и контролира 
цялостната организация на оценяване на из­
пълнението на длъжността на служителите 
във ведомството; 
10. изпълнява и други задачи, възложени 
му от председателя със заповед.
Раздел IV
Обща администрация
Чл. 16. (1) Общата администрация подпо­
мага технически дейността на ведомството 
и на специализираната администрация и 
извършва дейности по административно и 
финансово-стопанско обслужванe.
(2) Общата администрация е организирана 
във:
1. дирекция „Административно и инфор­
мационно обслужване“;
2. дирекция „Финансови и стопански дей­
ности“.
Чл. 17. Дирекция „Административно и ин­
формационно обслужване“ извършва дейности, 
свързани с административно обслужване на 
администрацията и гражданите, като:
1. извършва дейностите, свързани с управ­
лението на човешките ресурси, по оценяване 
изпълнението на служителите, по обучени­
ето и повишаването на професионалната 
квалификация на служителите, организира 
провеждането на конкурси по Закона за 
държавния служител, разработва и предла­
га за одобряване длъжностно разписание и 
поименно щатно разписание и длъжностните 
характеристики за държавните служители 
и за лицата по трудово правоотношение в 
администрацията;
2. изготвя заповедите, трудовите договори 
и допълнителните споразумения към тях, 
свързани с възникването, изменението и 
прекратяването на служебните и трудовите 
правоотношения;